પવિત્ર શ્રાવણની રોનક સાથે જ શહેરના શિવાલયોનો મહિમા પણ શિવભક્તોમાં ચર્ચાનું કેન્દ્ર બન્યો છે ત્યારે હજીરા રોડ પર પાલ નજીક આવેલા અટલ આશ્રમમાં હાજર દિવ્ય અને અલભ્ય પારદ શિવલિંગની વાત કેવી રીતે ભૂલાઇ! અટલ આશ્રમમાં અધધધ 2351 કિલો વજનનું વિશાળ પારદ શિવલિંગ સ્થાપિત કરાયું છે. ગુજરાતના સૌથી સુંદર અને આકર્ષક પારાના શિવલિંગની એક ઝલક માટે અહીં વાર તહેવારે ભક્તોમાં હોડ જામે છે.